Z á p i s n i c a

z 10. zasadnutia Obecného zastupiteľstva v Ardanovciach, ktoré sa konalo dňa 8.12.2012 o 18.00 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

2. Určenie zapisovateľa a overovateľov zápisnice.

3. Stav finančných prostriedkov na účte.

4. Návrh úpravy rozpočtu na rok 2012.

5. Návrh rozpočtu na rok 2013.

6. Návrh VZN o dani z nehnuteľností na rok 2013.

7. Návrh VZN o miestnych daniach a miestnom poplatku za komunálne

odpady a drobné stavebné odpady.

8. Návrh VZN o podmienkach predaja výrobkov, poskytovania služieb

na trhových miestach a podmienkach podomového predaja.

9. Schválenie sadzobníka o úhradách za poskytované služby.

10. Schválenie vianočného príspevku občanom nad 70 rokov.

11. Schválenie odmeny poslancom.

12. Rôzne.

13. Diskusia.

14. Návrh na uznesenie.

15. Záver.

1. Starostka obce privítala prítomných a skonštatovala, že prítomní sú všetci poslanci, takže zasadnutie je uznášaniaschopné. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 5 Proti: 0 Zdržal sa: 0

1. Za overovateľov zápisnice boli navrhnutí poslanci Gabriela Slamová a Štefan Pišček, za zapisovateľa poslanec Jaroslav Ondrejka.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 9.424,80 €, suma 22.000,00 € je zablokovaná z dôvodu bankovej záruky na 9 b.j.. Suma bude odblokovaná po kolaudácii bytovky.
3. Keďže zmeny rozpočtu oproti predchádzajúcemu zasadnutiu neboli zásadné, starostka tento bod vynechala. Poslanci nemali pripomienky ani doplnky.

Za: 5 Proti: 0 Zdržal sa: 0

1. Starostka prečítala poslancom návrh rozpočtu na rok 2013. Po doplňujúcich otázkach poslanci návrh jednohlasne schválili.

Za: 5 Proti: 0 Zdržal sa: 0

1. Starostka obce prečítala prítomným návrh VZN o dani z nehnuteľností na rok 2013. Poslanci návrh jednohlasne schválili.

Za: 5 Proti: 0 Zdržal sa: 0

1. V tomto bode starostka obce prečítala návrh VZN o miestnych daniach a miestnom poplatku za komunálne odpady a drobné stavebné odpady. Poslanci návrh jednohlasne schválili.

Za: 5 Proti: 0 Zdržal sa: 0

1. Starostka obce prečítala prítomným poslancom návrh VZN o podmienkach predaja výrobkov, poskytovania služieb na trhových miestach a podmienkach podomového predaja. VZN je potrebné prijať aj z dôvodu predaja mäsových výrobkov z auta. Poslanci návrh jednohlasne schválili.

Za: 5 Proti: 0 Zdržal sa: 0

1. V tomto bode poslanci schválili sadzobník o úhradách za poskytované služby, ako napr. vyhlasovanie, použite domu smútku, miesto pre hrob, použitie kultúrneho domu a pod. Poslanci sadzobník jednohlasne schválili.

Za: 5 Proti: 0 Zdržal sa: 0

1. Starostka obce navrhla poslancom schváliť vianočný príspevok pre občanov nad 70 rokov tak ako po iné roky vo výške 7,00 € nákupom v miestnej predajni Jednota. Poslanci príspevok jednohlasne schválili.

Za: 5 Proti: 0 Zdržal sa: 0

1. V tomto bode dala starostka obce schváliť odmenu pre poslancov obecného zastupiteľstva. Odmena bola schválená podľa Zásad odmeňovania poslancov.

Za: 5 Proti: 0 Zdržal sa: 0

1. Starostka informovala prítomných o pokračovaní v stavbe nájomného bytového domu – 9 b.j.
2. V diskusii vystúpil poslanec Pišček, ktorý navrhol starostke obce podľa par. 4 ods. 2 zákona č. 253/1994 Z.z. o právnom postavení a platových pomerov starostov obcí a primátorov miest zvýšenie platu o 20 % od januára 2013. Poslanci návrh jednohlasne schválili.

Za: 5 Proti: 0 Zdržal sa: 0

1. Návrh na uznesenie prečítala starostka obce, ktorý poslanci jednohlasne schválili.
2. Starostka poďakovala prítomným za účasť a zaželala im pokojné vianočné sviatky a všetko dobré v  roku 2013.

Ardanovce, 8.12.2012 zapísala: Oravcová

Overovatelia: .....................................................

....................................................

U z n e s e n i e

z 10. zasadnutia Obecného zastupiteľstva v Ardanovciach, ktoré sa konalo dňa 8.12.2012 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecné zastupiteľstvo na svojom zasadnutí schválilo nasledovné uznesenie:

**Uzn. č. 33**

* berie na vedomie informáciu o finančných prostriedkoch na účte,
* berie na vedomie informáciu o úprave rozpočtu na rok 2012,
* berie na vedomie návrh rozpočtu na rok 2013,
* berie na vedomie návrh VZN o dani z nehnuteľností na rok 2013,
* berie na vedomie návrh VZN o miestnych daniach a miestnom poplatku za komunálne odpady a drobné stavebné odpady,
* berie na vedomie návrh VZN o podmienkach predaja výrobkov, poskytovania služieb na trhových miestach a podmienkach podomového predaja,
* berie na vedomie sadzobník o úhradách za poskytované služby,
* berie na vedomie informáciu o pokračovaní výstavby nájomného bytu – 9 b.j..

**Uzn. č. 34**

* schvaľuje rozpočet na rok 2013,
* schvaľuje VZN o dani z nehnuteľností na rok 2013,
* schvaľuje VZN o miestnych daniach a miestnom poplatku za komunálne odpady a drobné stavebné odpady,
* schvaľuje VZN o podmienkach predaja výrobkov poskytovania služieb na trhových miestach a podmienkach podomového predaja,
* schvaľuje sadzobník o úhradách za poskytované služby,
* schvaľuje vianočný príspevok občanom nad 70 rokov vo výške 7,00 € nákupom tovaru v miestnej predajni Jednota,
* schvaľuje odmeny poslancom podľa Zásad odmeňovania poslancov,
* schvaľuje starostke obce zvýšenie platu o 20 % podľa par. 4 ods. 2 zákona č. 253/1994 Z. z. o právnom postavení a platových pomerov starostov obcí a primátorov miest.

**Uzn. č. 32**

* určuje overovateľov zápisnice poslancov Gabrielu Slamovú a Štefana Piščeka.

Ardanovce, 8.12.2012

Ondrejková Ľubomíra

starostka obce